Palle Godtfred Olaus Dørum

Palle Godtfred Olaus Dørum (født 1818 i Halden, død 1886) var en norsk adjunkt og sanglærer . Han har fått gata Adjunkt Dørums gate oppkalt etter seg. Han tok mineralogisk embetseksamen og senere naturhistorie, med beste karakterer. I 1851 ble han tilsatt som adjunkt ved nåværende Molde videregående skole, og hans gate går like over skolen. Han var interessert i sang og musikk, og var sanglærer ved skolen fra 1855. Ved siden av jobben som adjunkt skrev han en rekke vitenskapelige avhandlinger og artikler, blant annet en om "Projektion av geografiske karter". Han er også forfatteren av Moldesangen, eller Moldes Nationalsang som den også er blitt kalt.

Referanser 

Norske forfattere
Personer fra Halden kommune